**K Ö Z L E M É N Y**

A védelmi intézkedések lépcsőzetes feloldásának ötödik fokozatára tekintettel a veszélyhelyzet idején alkalmazandó védelmi intézkedéseket szabályozó kormányrendeletek módosításáról szóló 264/2021. (V. 21.) Korm. rendelet módosította a vészhelyzet idején alkalmazandó védelmi intézkedéseket szabályzó kormányrendeleteket.

A módosítás érintette a vészhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendeletet. A bevezetett módosítások könnyítéseket tartalmaznak sport és a kulturális események, vendéglátó üzletek, szálláshelyek használatával, egyéb rendezvények tartásával kapcsolatban.

A védelmi intézkedés a rendezvény tartásánál egyes korlátokat fenntart, azonban teljeskörű felmentést a sportolás területén. Kisebb korlát maradt a magán- és családi rendezvény esetén, ahol 50 fő részvételével korlátozás nélkül tartható. A szabadtéri rendezvény legfeljebb 500 fő részvételével korlátozás nélkül tartható (gyűlés is).

Részleges korlátozás marad az egyéb zárt téri rendezvénynél (ahová a Szövetség rendezvényei sorolhatók), ahol csak védettségi igazolvánnyal rendelkezők vehetnek részt, de nincs létszámkorlát.

A 264/2021. (V. 21.) Korm. rendelet 2. § 6/A-6/D. §-sal egészítette ki a 484/2020. (XI. 10.) Korm. rendeletet. A 6/D. § (3) bekezdése rögzíti az egyéb eseményekkel kapcsolatos szabályokat. A rögzített szabályok betartása a rendezőt, illetve a rendezvényhelyszín vezetőt terhelik.

* Követelmény az egyéb rendezvényen, hogy ha a rendezvényt zárt térben tartják, - az ott foglalkoztatottakon kívül - kizárólag a koronavírus ellen védett személy, valamint a felügyelete alatt lévő tizennyolcadik életévét be nem töltött személy vehet részt.

- Az egyéb rendezvényen foglalkoztatott személy számára - ide nem értve a fellépőket - a maszkhasználat szabályait a rendezvény szervezője - ennek hiányában a rendezvény helyszínének vezetője - határozza meg, azzal, hogy a maszkhasználat nem tiltható meg.

- Egyéb rendezvény szervezője, valamint az egyéb rendezvény helyszínének üzemeltetője vagy vezetője, illetve a szervező, az üzemeltető vagy a vezető alkalmazottja köteles annak a személynek a beléptetését megtagadni, valamint a belépését megakadályozni, aki a koronavírus elleni a rendeletben meghatározott módon a koronavírus elleni védettségét nem igazolja.

A fentiekre tekintettel a Szövetség és az egyéb versenyek, továbbá a Közgyűlés tartható, követelmény, hogy a résztvevők rendelkezzenek a koronavírus elleni védettségét igazoló dokumentummal.

Gyöngyösi Géza főtitkár